Першае пасланне святога Пятра

1

Прывітанне

¹Пётр, апостал Езуса Хрыста, прыхадням дыяспары Понта, Галатыі, Кападоцыі, Азіі і Бітыніі, выбраным ²паводле прадбачання Бога Айца і асвячаныму Духу дзеля паслухмянасці і акраплення крывёю Езуса Хрыста. Няхай памножыцца ў вас ласка і спакой.

Падзяка за ласку збаўлення

³Благаслаўлёны Бог і Айцец нашага Пана Езуса Хрыста, які праз вялікую сваю міласэрнасць адрадзіў нас да жывой надзеі праз уваскрасенне Езуса Хрыста, ⁴да спадчыны незнішчальнай, беззаганнай і неўвядальнай, якая захавана на нябёсах для вас, ⁵умацаваных сілаю Божай праз веру дзеля збаўлення, гатовага аб’явіцца ў апошні час. ⁶Гэтаму радуйцеся, нават калі цяпер і давядзецца трохі пасумаваць падчас розных выпрабаванняў, ⁷каб правераная вашая вера аказалася нашмат каштоўнейшай за тленнае золата, якое выпрабоўваюць агнём, на славу, і хвалу, і пашану падчас аб’яўлення Езуса Хрыста. ⁸Хоць вы не бачылі, любіце Яго і, хоць цяпер не бачыце Яго, верыце ў Яго. Весяліцеся радасцю невыказнаю і найслаўнейшаю, ⁹дасягаючы мэты веры вашай – збаўлення душ.

¹⁰Гэтага збаўлення шукалі і дапытваліся прарокі, якія прадказвалі прызначаную вам ласку. ¹¹Яны даследавалі, на калі і на які час указваў Дух Хрыста, які быў у іх і прадказваў цярпенні Хрыста і славу пасля гэтага. ¹²Для іх было адкрыта, што не ім, а вам служыла тое, што цяпер абвешчана тымі, хто прапаведаваў Евангелле ў спасланым з неба Духу Святым, у што хочуць зазірнуць нават анёлы.

Пакліканне да святасці

¹³Таму, падперазаўшы сцёгны розуму вашага, чувайце і моцнаспадзявайцеся на ласку, якая будзе прынесена вам у аб’яўленні Езуса Хрыста. ¹⁴Як паслухмяныя дзеці, не дастасоўвайцеся да пажадлівасцяў, якія вы мелі раней, у час вашага няведання,¹⁵але на ўзор Святога, які паклікаў вас, самі станьце святымі ва ўсіх паводзінах вашых. ¹⁶Бо напісана: «Будзьце святымі, таму што Я святы».¹⁷Калі вы называеце Айцом таго, хто непрадузята судзіць кожнага паводле ягоных учынкаў, то са страхам праводзьце час вашага зямнога вандравання,¹⁸ведаючы, што не тленным серабром ці золатам адкуплены вы ад марнага жыцця, дадзенага вам айцамі, ¹⁹але каштоўнаю крывёю Хрыста як беззаганнага і чыстага Баранка. ²⁰Ён быў прызначаны яшчэ да стварэння свету, але з’явіўся ў апошнія часы дзеля вас, ²¹што паверылі праз Яго ў Бога, які ўваскрасіў Яго і адарыў хвалою, каб вы мелі веру і надзею на Бога.

²²Ачысціўшы паслухмянасцю праўдзе душы вашыя для некрывадушнай братняй любові, чыстым сэрцам шчыра любіце адзін аднаго, ²³бо вы народжаны зноў не з тленнага насення, але з нятленнага, праз Божае слова, якое жыве і трывае. ²⁴Таму што ўсякае цела – быццам трава, а ўсяслава яго–быццамцвет травы: трава завяла – і апаўцвет.²⁵Аслова Пана трываенавекі.

Ігэтым словам ёсць Добрая Навіна, абвешчаная вам.

2

З’яднанне з Хрыстом – жывым каменем

¹Таму, адкінуўшы ўсякую злосць і ўсякі подступ, крывадушнасць і зайздрасць ды ўсякае зласлоўе, ²як нованароджаныя немаўляты, жадайце чыстага малака слова, каб праз яго ўзрастаць для збаўлення, ³бо вы пакаштавалі, які добры ёсць Пан. ⁴Прыступаючы да Яго, жывога каменя, адкінутага людзьмі, але выбранага Богам, каштоўнага, ⁵і вы самі, як жывыя камяні, будуйцеся ў дом духоўны, святарства святое, каб прыносіць духоўныя ахвяры, прыемныя Богу, праз Езуса Хрыста. ⁶Бо сказана ў Пісанні:

«Вось я кладу наСіёневуглавы камень, выбраны, каштоўны, і хтоверыць у Яго, не асароміцца».

⁷Таму, для вас, веруючых, Ён – каштоўнасць, а для няверуючых – «камень, які адкінулі будаўнікі. Ён стаў галавою вугла», ⁸«каменем спатыкнення і скалой спакусы». Яны спатыкаюцца аб яго, бо не пакараюцца слову, дзеля гэтага яны і пакінуты.

⁹Вы ж – выбраны род, каралеўскае святарства, народ святы, люд, узяты Богам ва ўласнасць, каб абвяшчаць цноты таго, хто паклікаў вас з цемры ў цудоўнае сваё святло; ¹⁰калісьці не народ, а цяпер народ Божы; калісьці вы не былі памілаваныя, а цяпер памілаваныя.

Хрысціяне ў свеце

¹¹Умілаваныя, я заклікаю вас як чужынцаў і вандроўнікаў устрымлівацца ад цялесных пажадлівасцяў, што ваююць супраць душы. ¹²Сярод язычнікаў паводзьце сябе добра, каб, нягледзячы на тое, што абгаворваюць вас як злачынцаў, яны ўбачылі вашыя добрыя ўчынкі і праславілі Бога ў дзень наведзін.

¹³Падпарадкоўвайцеся кожнай людской уладзе дзеля Пана: ці то каралю, як найвышэйшаму ўладару, ¹⁴ці то кіраўнікам, што пасланы ім для пакарання злачынцаў і для пахвалы дабрачынцаў. ¹⁵Бо воля Божая ў тым, каб, робячы дабро, вы прымушалі замаўчаць невуцтва неразумных людзей. ¹⁶Паводзьце сябе як слугі Божыя і свабодныя людзі, а не як тыя, што выкарыстоўваюць свабоду для прыкрыцця зла.

¹⁷Паважайце ўсіх, любіце братэрства, бойцеся Бога, шануйце караля.

Быць цярплівымі як Хрыстус

¹⁸Слугі, з усёй бояззю падпарадкоўвайцеся гаспадарам, і не толькі добрым і лагодным, але і суровым. ¹⁹Бо гэта ласка, калі нехта пакутуе з думкаю пра Бога, церпячы несправядліва. ²⁰Якая вам пахвала, каліб’юцьвас за правіны? Але калічыніцедабро і церпіце, то маеце ласку ў Бога. ²¹Вы для тагопакліканы;

бо і Хрыстусцярпеў за вас, пакідаючы вам прыклад, каб вы ішлі следам за Ім.

²²Ён не ўчыніўграху,і не было падману ў вуснах Ягоных.

²³Ён, калі Яму зласловілі, не зласловіў у адказ, калі цярпеў, не пагражаў, але давяраў сябе таму, хто судзіць справядліва. ²⁴Ёнсам, у сваім целе ўзнёсграхі нашыя на дрэва,

каб мы, пазбыўшыся грахоў, жылі дзеля справядлівасці.

Ранамі Яго вы аздароўленыя.

²⁵Бо вы былі, як авечкі, што заблукалі, але цяпер вы вярнуліся да Пастыра і Ахоўніка вашых душ.

3

Хрысціянскае сведчанне ў сям’і

¹Таксама і вы, жанчыны, падпарадкоўвайцеся сваім мужам, каб тыя з іх, якія непаслухмяныя слову, паводзінамі жанчын былі здабытыя без слова, ²калі ўбачаць вашыя беззаганныя і богабаязныя паводзіны. ³Няхай аздобаю вашай будзе не вонкавае заплятанне валасоў, не залатое ўпрыгожанне ці хараство адзення, ⁴але ўкрыты чалавек сэрца ў незнішчальнасці лагоднага і рахманага духу, які вельмі каштоўны для Бога. ⁵Бо гэтак некалі і святыя жонкі, якія спадзяваліся на Бога, упрыгожвалі сябе, падпарадкоўваючыся сваім мужам. ⁶Гэтак Сара была паслухмянай Абрагаму, называючы яго гаспадаром. Высталіяедзецьмі, бо робіцедабро і не баіцесянічога страшнага.

⁷І вы, мужы, разумна жывучы з імі, як слабейшамужаночаму начынню аддавайце пашану, будучысуспадкаемцамі ласкіжыцця, каб неставіць перашкодаў вашаймалітве.

Заклік да захавання згоды і цярплівасці

⁸Нарэшце, будзьце ўсе аднадумцамі, чулымі, любячымі братоў, міласэрнымі, пакорнымі. ⁹Не аддавайцезлом за злоцізнявагай за знявагу,аленаадварот, благаслаўляйце, бодзеля гэтага вы пакліканы,кабунаследаваць благаслаўленне.

¹⁰Бо хто хоча любіць жыццёі ўбачыць шчаслівыя дні, няхай стрымлівае язык ад зла, а вусны – ад подступу.¹¹Няхайадвернецца ад зла і робіць дабро,няхайшукае спакою і ідзе за ім.

¹²Бовочы Пана скіраваны на справядлівых,і вушы Яго – на іхнія просьбы, але аблічча Пана супраць тых, хто чыніць зло.

¹³Калі будзеце рупліўцамі дабра, то хто будзе вам шкодзіць?¹⁴Калі церпіце за справядлівасць, вы шчаслівыя!А пагрозаў іхніх не бойцеся і не палохайцеся.¹⁵Хрыста Панасвяціце ў сэрцах вашых, будзьце заўсёды гатовымі даць адказ кожнаму, хто патрабуе ад вас слова пра вашу надзею. ¹⁶Але рабіце гэта лагодна, з бояззю Божай і добрым сумленнем, каб у тым, за што абгаворваюць вас як злачынцаў, былі асаромлены тыя, хто ганіць вашае добрае жыццё ў Хрысце. ¹⁷Таму што лепей, калі ў гэтым воля Божая, цярпець за добрыя ўчынкі, чым за благія. ¹⁸Бо і Хрыстусразпацярпеў за грахі, справядлівы за несправядлівых, кабпрывесці вас да Бога. Забітыўцеле, але ажыўлены ў Духу. ¹⁹У Ім таксама Ён прыйшоў абвяшчаць тым духам, што ў вязніцы, якія некалі былі непакорнымі, ²⁰калі Божая доўгацярплівасць чакала ў дні Ноя, у час пабудовы каўчэга, на якім нямногія, усяго восем душ, уратаваліся ад вады. ²¹Яна і вас сёння, паводле гэтага ўзору, ратуе праз хрост, не праз абмыццё цялеснага бруду, але праз абяцанне Богу добрага сумлення, праз уваскрасенне Езуса Хрыста, ²²які, узышоўшы на неба, знаходзіцца праваруч Бога, і якому пакарыліся анёлы і ўлады, і моцы.

4

Паступаць як слугі Божыя

¹Паколькі Хрыстус цярпеў за нас у целе, вы таксама ўзбройцеся той жа думкай, бо той, хто выцерпеў пакуты цела, скончыў з грахом, ²каб астатні час у целе жыць ужо не для людской пажадлівасці, але для Божай волі. ³Хопіць і ранейшага часу, калі вы спаўнялі волю язычнікаў, жылі ў распусце, пажадлівасці, п’янстве, гулянках, п’янках і нягодным ідалапаклонстве. ⁴Яны і здзіўляюцца, што вы не занураецеся разам з імі ў адну плынь распусты, і зневажаюць вас. ⁵Яны здадуць справаздачу таму, хто гатовы судзіць жывых і памерлых. ⁶Бо для таго і мёртвым было абвешчана Евангелле, каб яны падлеглі суду як людзі ў целе, а жылі паводле Божага духу.

⁷Набліжаецца канец усяго. Таму будзьце разважлівыя і цвярозыя, каб маглі маліцца. ⁸Перш за ўсё, майце шчырую любоў адзін да аднаго, таму што любоў закрывае мноства грахоў. ⁹Будзьце гасцінныя адзін да аднаго без нараканняў. ¹⁰Як добрыя распарадчыкі разнастайнай ласкі Божай, служыце адзін аднаму тым дарам, які кожны з вас атрымаў. ¹¹Калі хто прамаўляе, няхайпрамаўляе, як словы Божыя; калі хто служыць, няхай служыць дзякуючы моцы, якою надзяліў яго Бог, каб ва ўсім праславіўся Бог праз Езуса Хрыста, якому слава і панаванне на векі вечныя. Амэн.

Радасць у выпрабаваннях

¹²Умілаваныя, не дзівіцеся агню, які палае ў вас дзеля вашага выпрабавання, нібы здарылася з вамі нешта дзіўнае. ¹³Але паколькі вы прымаеце ўдзел у муках Хрыстовых, радуйцеся, каб і ў час аб’яўлення Яго славы вы ўсцешыліся і ўзрадаваліся. ¹⁴Калі ганяць вас за імя Хрыста, то вы шчаслівыя, бо Дух славы і Дух Божы спачывае на вас. ¹⁵Таму няхай ніхто з вас не церпіць як забойца або злодзей, або як злачынец, або як сквапны да чужога. ¹⁶Каліж нехтацерпіць як хрысціянін, няхай не саромееца, алепраслаўляе Бога за гэта імя.

¹⁷Бо ўжо час, каб распачаўся суд з Божага дому. Калі ж ён распачнецца з нас, дык які будзе канец тых, хто не слухаецца Божага Евангелля?

¹⁸«Ікалі праведнік з цяжкасцю атрымае збаўленне, дзе апынуцца бязбожнік і грэшнік?»

¹⁹Дык няхай тыя, хто церпіць з волі Бога, давераць Яму як вернаму Стварыцелю свае душы, робячы дабро.

5

Пастырам Касцёла

¹Старэйшынаў сярод вас я заклікаю як адзін са старэйшын, як сведка цярпенняў Хрыстовых і супольнік славы, што павінна адкрыцца. ²Пасвіце статакБожы, штопры вас, наглядаючы за ім не падпрымусам, але добраахвотна, згодна з воляйБожай, не дзеляагіднайнажывы, але сашчырымжаданнем. ³Не злоўжывайцеўладаю над падданымі, але станьцепрыкладам для статка. ⁴А каліз’явіццаНайвышэйшыПастыр, вы здабудзеценеўвядальнывянок славы.

⁵Таксама вы, малодшыя, падпарадкоўвайцеся старэйшым. Апраніцесяўсеваўзаемнуюпакору, тамушто

Бог супраціўляеццаганарыстым, а пакорнымдае ласку.

⁶Дык станьцепакорныміпадмоцнаю рукою Божаю, кабЁнузвысіў вас у адпаведны час. ⁷Усялякі свой клопатускладзіце на Яго, боЁнклапоціццапра вас. ⁸Будзьце цвярозымі, чувайце. Праціўнікваш, д’ябал, як леўкружыць з рыкам, шукаючы, кагопажэрці. ⁹Моцныя ў веры, станьцесупрацьяго, ведаючы, штотакія ж цярпеннізведваюць і вашыябраты, што ў свеце.

¹⁰А Бог усялякайласкі, якіпаклікаў вас да сваёйвечнай славы ў ХрысцеЕзусе, паслятаго як крыхупацерпіце, сам удасканаліць, загартуе, умацуе і зробіць вас непахіснымі. ¹¹Яго панаванненавекі. Амэн.

Заканчэнне і прывітанні

¹²ПразСільвана, якіздаецца мне верным братам, я коратканапісаў вам, заахвочваючы і сцвярджаючы, што такая ёсцьсапраўдная ласка Божая, у якойтрываеце. ¹³Вітае вас выбраная, як і вы, супольнасць у Бабілёне, а таксама Марк, сын мой. ¹⁴Прывітайце адзінаднагопацалункамлюбові.

Спакойусім вам, якіятрываеце ў Хрысце.

© Канферэнцыя Каталіцкіх Біскупаў у Беларусі, Мінск 2017